Document ID: 31999D0244

31999D0244
L 091/37
JURNALUL OFÍCIAL AL UNIUNII EUROPENE
DECIZIA COMISIEI
din 26 martie 1999
de modificare a Deciziei 97/296/CE de stabilire a listei țărilor terțe din care se autorizează importul de produse pescărești destinate consumului uman
[notificată cu numărul C(1999) 768]
(Text cu relevanță pentru SEE)
(1999/244/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind condițiile de întocmire, pentru o perioadă interimară, a unor liste provizorii de unități din țări terțe din care statele membre sunt autorizate să importe anumite produse de origine animală, produse pescărești sau moluște bivalve vii (1), astfel cum a fost modificată ultima dată prin Decizia 98/603/CE (2), în special articolul 2 alineatul (2) și articolul 7,
(1)
întrucât, prin Decizia 97/296/CE a Comisiei (3), astfel cum a fost modificată ultima dată prin Decizia 1999/136/CE (4), se stabilește lista țărilor și a teritoriilor din care se autorizează importul de produse pescărești pentru consum uman; întrucât în anexa I partea I se enumeră țările și teritoriile care fac obiectul unei decizii specifice și în partea II sunt citate țările și teritoriile care îndeplinesc condițiile din Decizia 95/408/CE articolul 2 alineatul (2); întrucât anexa II conține lista cu țări și teritorii din care importurile au fost autorizate până la 31 ianuarie 1999, sub rezerva respectării condițiilor prevăzute în Directiva 91/493/CEE articolul 11 alineatul (7);
(2)
întrucât, prin Decizia 1999/245/CE a Comisiei (5), se stabilesc condițiile speciale pentru importul produselor pescărești și al produselor de acvacultură originare din Seychelles; întrucât este deci necesar să se adauge Seychelles la partea I a listei din anexa I, în care sunt enumerate țările și teritoriile din care este autorizat importul de produse pescărești pentru consum uman;
(3)
întrucât Polinezia franceză, Gabonul și Saint-Pierre-et-Miquelon au demonstrat că îndeplinesc condițiile echivalente și că sunt în măsură să garanteze că produsele de pescărie pe care le exportă în Comunitate sunt conforme cu cerințele sanitare din Directiva 91/493/CEE; întrucât este deci necesar să se modifice lista menționată, în vederea includerii acestor țări și teritorii în partea II a acestei liste;
(4)
întrucât, ca urmare a lipsurilor grave observate în timpul unei misiuni de inspecție, trebuie să se interzică importurile de caviar din Kazakhstan; întrucât trebuie deci să se elimine această țară din partea II a listei;
(5)
întrucât importurile din țările terțe enumerate în anexa II nu mai sunt autorizate începând cu 1 februarie 1999;
(6)
întrucât măsurile prevăzute în prezenta decizie sunt în conformitate cu avizul Comitetului permanent veterinar,
ADOPTĂ PREZENTA DECIZIE:
Articolul 1
Anexele I și II la Decizia 97/296/CE se înlocuiesc cu anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 26 martie 1999.

Labels: 0
3
5
6